ສປປ ລາວ: ການຫຼຸດຜ່ອນຄວາມທຸກຍາກ ແລະ ພາ​ວະ​ເຕ້ຍ​ເກີນ​ມາດ​ຕະ​ຖານຂອງເດັກ ໃນ 4 ແຂວງພາກເໜືອ

​ນະ​ຄອນຫຼວງວຽງຈັນ**, 16** ທັນວາ **2019 –** ກະຊວງການເງິນ ຂອງ ສປປ ລາວ ແລະ ທະນາຄານໂລກ ໄດ້ມີການລົງນາມ ໃນສັນຍາການສະໜອງທຶນກູ້​ຢືມ​ເພີ່ມ ຈໍານວນ 22.5 ລ້ານໂດລາ ​ໃສ່​ກອງ​ທຶນຫຼຸດຜ່ອນຄວາມທຸກຍາກ (ທ​ລຍ) ເພື່ອການຫຼຸດຜ່ອນຄວາມທຸກຍາກ ແລະພາ​ວະ​ເຕ້ຍ​ເກີນ​ມາດ​ຕະ​ຖານຂອງເດັກ ໃນ 12 ເມືອງບູລິມະສິດ ໃນ ສີ່ແຂວງພາກເໜືອ​ຄື: ຜົ້ງສາລີ, ຊຽງຂວາງ, ຫົວພັນ ແລະອຸດົມໄຊ. ເຂດດັ່ງກ່າວ ແມ່ນມີຈຳ​ນວນ​ເດັກ​ນ້ອຍ​ທີ່​​ຢູ່​ໃນພາວະເຕ້ຍເກີນມາດຕະ​ຖານ ແລະ ຄວາມທຸກຍາກສູງ. ສັນຍາດັ່ງກ່າວ ແມ່ນໄດ້ຖືກລົງນາມໂດຍ ທ່ານ ບຸນໂຈມ ອຸບົນປະເສີດ, ຮອງລັດຖະມົນຕີ, ກະຊວງການເງິນ ແລະ ທ່ານ ນີໂກລາ ປອນຕາຣາ, ຫົວໜ້າຫ້ອງການທະນາຄານໂລກ ປະຈໍາ ສປປ ລາວ.

ການສະໜອງທຶນ​ກູ້​ຢືມ​ເພີ່ມ,​ ຊຶ່ງໄດ້ຮັບການອະນຸມັດ ຈາກສະພາບໍລິຫານ ຂອງທະນາຄານໂລກ ໃນວັນທີ 2 ທັນວາ 2019, ຈະສະໜັບສະໜູນການຈັດຕັ້ງປະຕິບັດແຜນຍຸດທະສາດດ້ານໂພສະນາການແຫ່ງຊາດ ຂອງ ລັດຖະບານ ແຫ່ງ ສປປ ລາວ ຊຶ່ງຈະສຸມໃສ່ ພື້ນຖານໂຄງລ່າງ, ການຊ່ວຍເຫຼືອດ້ານໂພສະນາການ ແດ່ແມ່ຍິງຖືພາ ແລະເດັກອ່ອນ, ແລະກິດຈະກໍາການສ້າງລາຍຮັບຕ່າງໆ ໃຫ້​ແກ່ກຸ່ມຜະລິດ​ສະ​ບຽງອາ​ຫານ​ຕ່າງໆ. ​ທ​ລຍ ຈະຂະຫຍາຍການຈັດຕັ້ງປະຕິບັດ ກິດຈະກໍາເຫຼົ່ານີ້ ໃນຕົ້ນປີ 2020.

“*ການຊ່ວຍເຫຼືອດັ່ງ​ກ່າວ ຈາກທະນາຄານໂລກ ແມ່ນສອດຄ່ອງກັບຄວາມພະຍາຍາມ ຂອງລັດຖະບານລາວ ໃນການລືບລ້າງຄວາມທຸກຍາກ, ການຫຼຸດພົ້ນຈາກສະຖານະພາບການເປັນປະເທດດ້ອຍພັດທະນາ, ການຫຼຸດຜ່ອນພາວະເຕ້ຍເກີນມາດຕະຖານຂອງເດັກ ໃນບາງເມືອງທີ່ທຸກ​ຍາກທີ່ສຸດ ຂອງປະເທດ. ການສະໜັບສະໜູນ ຂອງທະນາຄານໂລກ ຈະຊ່ວຍຜູ້ໄດ້ຮັບຜົນປະໂຫຍດຕົວຈິງ ໄດ້​ຊົມ​ໃຊ້ໂຄງລ່າງຂະໜາດນ້ອຍ ແລະ ຜະລິດຕະພັນ ແລະ ບໍລິໂພກ ສານອາຫານທີ່ຫຼາກຫຼາຍ*”, ກ່າວໂດຍ ຂອງ **ທ່ານ ບຸນໂຈມ ອຸບົນປະເສີດ, ຮອງລັດຖະມົນຕີ, ກະຊວງການເງິນ**.

ຄວາມທຸກຍາກ ຢູ່ ສປປ ລາວ ແມ່ນຫຼຸດລົງ ຈາກ 45 ເປັນ 23 ເປີເຊັນ ໃນລະຫວ່າງ ປີ 1992 ຫາ 2013 ແລະຄາດວ່າຈະຫຼຸດລົງຕື່ມອີກ ເປັນ 18 ເປີເຊັນ ໃນປີ 2019. ແຕ່ ລະດັບຄວາມທຸກຍາກ ຍັງຖືວ່າສູງຢູ່,​ ໂດຍສະເພາະ ໃນເຂດຫ່າງໄກ​ສອກຫລີກ ແລະໃນກຸ່ມຊົນເຜົ່າຕ່າງໆ. ອີງຕາມຂໍ້ມູນທີ່ມີ, ພາ​ວະ​ເຕ້ຍ​ເກີນ​ມາດ​ຕະຖານ ຍັງສືບຕໍ່ຢູ່ໃນລະດັບທີ່ສູງຫຼາຍ: ປະມານ 19 ເປີເຊັນ ຂອງເມືອງລະເມືອງ ລາວ ແມ່ນຂາດສານອາຫານ ແລະ 33 ເປີເຊັນ ຂອງເດັກນອ້ຍຕ່ຳ​ກວ່າ 5 ປີ ແມ່ນ ຢູ່​ໃນພ​າ​ວະ​ເຕ້ຍ​ເກີນ​ມາດ​ຕະ​ຖານ.

*“*ການຫຼຸດຜ່ອນການຂາດ*ສານ​ອາ​ຫານ* ເປັນກຸນ​*ແ*ຈ ສໍາລັບການເພີ່ມຕົ້ນທຶນທາງຊັບພະຍາກອນມະນຸດ ແລະການຮັບປະກັນວ່າ ໄວ*ຫ*ນຸ່ມຈະມີ*ຄຸນ​ນະ*ພາບຊີ​ວິດ​ທີ່ດີ ແລະ ຄວາ​ມເພິ່ງພໍໃຈ​ໃນ​ຊີ​ວິດ*”* ກ່າວໂດຍ ທ່ານ **ນີໂກລາ ປອນຕາຣາ, ຫົວໜ້າ ຫ້ອງການທະນາຄານໂລກ ປະຈໍາ ສປປ ລາວ.** *“*ພວກເຮົາຍິນດີ ທີ່ຈະ*ສະ​ໜອງ​ທຶນ*ເພີ່ມ​*ໃສ່*ກອງທຶນຫຼຸດຜ່ອນຄວາມທຸກຍາກ ແລະຍິນດີທີ່ໄດ້ເຫັນໝາກຜົນໄລຍະຕົ້ນ ຂອງການລົງທຶນ*ດັ່ງ​ກ່າວ*: ເດັກນ້ອຍ*ໄດ້​ຮັບ​ສານ*ອາຫານ​*ເພີ່ມ​ຂື້ນ*, ສຸກຂະພາບດີຂຶ້ນ, ຊີວິດການເປັນຢູ່​ທີ່​ດີ​ຂຶ້ນ ແລະ ສ້າງຂີດຄວາມສາມາດ ຂອງ*ຄອ​ບຄົວ*ຜູ້ໄດ້ຮັບຜົນປະໂຫຍດ ໃນການວາງແຜນ, *ກໍ່*ສ້າງ ແລະ ບໍາລຸງຮັກສາ ພື້ນຖານໂຄ*ງ​ລ່າງ* *”*

**ກອງທຶນຫຼຸດຜ່ອນຄວາມທຸກຍາກ ທີ່ຖືກສ້າງຕັ້ງຂຶ້ນ ໃນປີ 2002, ແມ່ນ**ໂຄງ​ການພັດ​ທະ​ນາ**ທີ່ໃຫ່ຍທີ່ສຸດ ຊຶ່ງຂັບເຂື່ອນ**ໂດຍ**ຊຸມຊົນ** ແລະ **ລວມເອົາຫຼາຍຂະ​ແໜງ​ການ ຢູ່ ສປປ ລາວ. ໃນຕອນຕົ້ນ ກອງທຶນດັ່ງກ່າວ ແມ່ນສຸມໃສ່** ການ​ກໍ່​ສ້າງ ແລະ​ປັບ​ປຸງ**ໂຄງລ່າງຂະໜາດນອ້ຍ ຂອງຊຸມຊົນ ແລະການສ້າງຂີດຄວາມສາມາດ ສໍາລັບການວາງແຜນ ແລະຈັດຕັ້ງປະຕິບັດໂຄງການ. ວ່າງບໍ່ດົນມານີ້,** ທ​ລຍ **ໄດ້ກາຍເປັນສ່ວນໜຶ່ງ ຂອງ**ຍຸຸດ​ທະ​ສາດ**ດ້ານໂພສະນາການຂອງລັດຖະບານ,** ແລະ ​ໄດ້​ຫັນ**ຈຸດສຸມ ​**ເພື່ອ**ປະກອບສ່ວນເຂົ້າໃນການຫຼຸດຜ່ອນພາ​ວະ​ເຕ້ຍ​ເກີນ​ມາດ​ຕະ​ຖານຂອງເດັກ. ປະຊາຊົນ ຈໍານວນ 1.2 ລ້ານ ຄົນ ໄດ້ຮັບຜົນປະໂຫຍດໂດຍກົງ ຈາກ** ທ​ລຍຕະ​ຫລອດ**ໄລຍະ 15 ປີ ຜ່ານມານີ້.**

​ທຶນກູ້​ຢືມເພີ່ມຈາກ ທະນາຄານໂລກນີ້ ແມ່ນມາຈາກ ສະມາຄົມເພື່ອການພັດທະນາສາກົນ (IDA), ທີ່ຖືກສ້າງຕັ້ງຂຶ້ນ ໃນປີ 1960, ເພື່ອຊ່ວຍເຫຼືອປະເທດ ທີ່ທຸກຍາກທີ່ສຸດໃນໂລກ ໂດຍການສະໜອງທຶນຊ່ວຍເຫຼືອລ້າ, ທຶ​ນກູ້​ຢື​ມໃນອັດຕາດອກເບ້ຍຕໍ່າ ແລະ ບໍ່​ມີ​ດອກ​ເບ້ຍ ສໍາລັບໂຄງການ ແລະແຜນງານຕ່າງໆ ທີ່ກະຕຸ້ນການເຕີບໂຕທາງເສດຖະກິດ, ຫຼຸດຜ່ອນຄວາມທຸກຍາກ ແລະປັບປຸງຊີວິດການເປັນຢູ່ ຂອງປະຊາຊົນ.

**ສໍາລັບການຕິດຕໍ່ພົວພັນ:**

*ຢຸ່ ສປປ ລາວ:* ທ່ານ ນາງ ວັນນາພອນ ສິລິດທິລາດ +856 20 5555 9290, [vsitthirath@worldbank.org](mailto:vsitthirath@worldbank.org)

ຢູ່ ກຸງ ວໍຊິງຕັນ*: ທ່ານ* Nick Keyes, +1 (202) 473-9135, [nkeyes@worldbankgroup.org](mailto:nkeyes@worldbankgroup.org)

*ສໍາລັບຂໍ້ມູນເພີ້ມເຕີມ, ກະລຸນເຂົ້າເບິ່ງໃນ*: [www.worldbank.org/lao](http://www.worldbank.org/lao)

Facebook: [www.facebook.com/worldbanklaos](http://www.facebook.com/worldbanklaos)

Twitter: [www.twitter.com/wb\_asiapacific](http://www.twitter.com/wb_asiapacific)

YouTube: [www.youtube.com/worldbank](http://www.youtube.com/worldbank)